৫১ বছর বয়সী ডালিচের কখনও সুযোগ হয়নি ক্রোয়েশিয়া জাতীয় দলে খেলার। এমনকি বড় কোনো দলের জার্সিও গায়ে তোলা হয়নি। ডিফেন্সিভ মিডফিল্ডার হিসেবে তার খেলোয়াড়ী জীবন ক্রোয়েশিয়া, মেসিডোনিয়া এবং বসনিয়া­হার্জেগোভিনার ক্লাবে। ২০০০ সালে অবসর নেয়ার পর তার কোচিং ক্যারিয়ার শুরু। বসনিয়ায় জন্ম নেয়া ডেলিচ তার জীবনের অধিকাংশ সময়ই পার করেছেন ক্রোয়েশিয়ায়। ২০০৩ থেকে ২০০৫ ছিলেন ক্রোয়েশিয়া অনূর্ধ্ব-২১ দলের সহকারী কোচ। এরপর ক্রোয়েশিয়া এবং আলবেনিয়ার ক্লাব দলের কোচ হন। এরপর ২০১০ থেকে ২০১৭ পর্যন্ত তিনি ছিলেন এশিয়ার তিন ক্লাব দলের কোচ। সৌদি আরবের আল ফয়সালি, আল হিলাল এবং সংযুক্ত আরব আমিরাতের আল আইন ক্লাবের কোচের দায়িত্ব পালন করেন।